CPF รับอานิสงส์ “ไก่-หมู” ฟื้น-บาทอ่อนค่า โบรกชูเป้า 30.50 บ.
CPF รับประโยชน์ธุรกิจไก่-หมู ฟื้นตัว และเงินบาทอ่อนค่าหนุน ขณะที่ราคาหุ้นยัง Laggard กลุ่ม โบรกชูเป้า 30.50 บาท
CPF รับประโยชน์ธุรกิจไก่-หมู ฟื้นตัว และเงินบาทอ่อนค่าหนุน ขณะที่ราคาหุ้นยัง Laggard กลุ่ม โบรกชูเป้า 30.50 บาท
20 มิ.ย. 2565

บล.กสิกรไทย ระบุในบทวิเคราะห์ โดยแนะนำหุ้นรายสัปดาห์ระหว่างวันที่ 20-24 มิ.ย. 2565 ได้แก่ บริษัท เจริญโภคภัณฑ์อาหาร จำกัด (มหาชน) หรือ CPF ซึ่งรับประโยชน์ธุรกิจไก่ และหมูในประเทศประเมินว่าจะดีต่อเนื่อง ส่วนธุรกิจที่เหลือมีแนวโน้มฟื้นตัวดี เนื่องจากจีนคลายล็อกดาวน์หนุนการบริโภคในประเทศฟื้น ทำให้ราคาหมูที่จีนมีโอกาสฟื้นตัวจากปัจจุบันที่ 16 หยวน/กก. ไปเหนือ 17 หยวน/กก. ซึ่งเป็นจุดคุ้มทุน
ขณะที่ราคาหมูที่เวียดนามยังยืนสูง ส่วนราคาหมูในไทยมีแนวโน้มจะยืนสูงต่อ เพราะโรคระบาด ASF จะจบอาจใช้เวลาอีก 1 ปี ประเมินรายย่อยจะกลับมาเลี้ยงยากต้นทุนการเลี้ยงที่สูงในปัจจุบัน อีกทั้ง CPF มีการขยายกำลังการเลี้ยงหมูในประเทศ 7-8% ทำให้คาดว่ากำไรในไตรมาส 2/2565 และไตรมาส 3/2565 จะเห็นการเติบโตจากไตรมาสก่อนหน้าต่อเนื่อง
นอกจากนี้บริษัทได้ Sentiment บวกจากแนวโน้มเงินบาทอ่อนค่า ส่วนราคาหุ้น CPF นับตั้งแต่ต้นปีเพิ่มขึ้น 3% จากต้นปีถึงปัจจุบัน ยัง Laggard กลุ่ม โดย GFPT เพิ่มขึ้น 40% จากต้นปีถึงปัจจุบัน และ TFG เพิ่มขึ้น เพิ่มขึ้น 13% จากต้นปีถึงปัจจุบัน
ทั้งนี้ให้ราคาเป้าหมาย 30.50 บาท